"SOCIAL WELFARE DEPARTMENT MINISTER Pi LALRINPUII’N DISTRICT CHILD PROTECTION UNIT, LUNGLEI A TLAWH","1025/2024-2025 LUNGLEI; the 1st July, 2024: Vawiin chawhnu dar 2:00 khan Pi Lalrinpuii, Hon’ble Minister, Social welfare, Tribal Affairs, Women & Child Development Dept, H&FW Dept. etc chuan  SW, TA,W&CD Dept. a  tlawh a. Pi Lalrinkimi Hmar, DCPO chuan District Child Protection Unit, Lunglei District office  hnuaia an hmalakna hrang hrang report a, tunah hian mi 27 an thawk mek a, Child Welfare Committee leh Child Helpline Phone number - 1098 an kalpui dan mai bakah,  adoption agency te, thlatin ₹ 4000 dawn theihna naupang sponsorship kalpui dan te, Observation leh Special Home hrang hrang 6 awm chungchangte leh aftercare an buaipui dan te report a pe. Minister Pi Lalrinpuii chuan thu sawiin, State level leh District level-a hmalakna hrang hrangte an lo zirchian thu sawiin, a hmun ngeiah Home thenkhatte pawh a tlawh tawh thute a sawi a, an harsatna chinfel dan tur kawng a zawnpui mek thu a sawi bawk. Chhantu neilo naupangte tan Juvenile Justice Rules te pawh Cabinet meeting-a siamtha turin a lokal thu a sawi a, staff hrang hrangte harsatna chinfel dan tur kawng a zawnpui thu a sawi bawk.  Vairama hna an thawh thin dan ngaihtuah chuan Mizorama Sawrkar hnathawk thenkhatte hna thawh hi chu a tlem hle mai a.Chuvangin inthlahdah lo a, tun aia tha zawk leh nasa zawka thawk turin a ngen a. Kan Home te pawh hi tlawh zinga, faina kawngah te, discipline kawngah te tha leh zuala hna an thawh theih nana fuih zel turin thawktute a ngen bawk. Hemi hnu hian hmeichhe rahbi tleu te chhawmdawlna in SHAKTI SADAN, Bazar Veng, Lunglei ami chu a tlawh nghal bawk a.  Shakti Sadan enkawltuten an harsatna hrang hrangte Minister hnenah an lo thlen a ni.  Minister Pi Lalrinpuii chuan fuihna thusawiin, theihtawpa hnathawktute harsatna te chingfel a, fund release thuai anih theih nan theihtawp an chhuah thu a sawi bawk. He hunah hian Pi Zonunthari, Joint Secretary, Social Welfare Department leh ZPM, Southern Hqrs. hruaituten Pi Lalrinpuii hi an tawiawm a ni. Attachment Loading attachment...",Dated: 1 st Jul 24 4:54 PM,https://dipr.mizoram.gov.in/post/social-welfare-department-minister-pi-lalrinpuiin-district-child-protection-unit-lunglei-a-tlawh